作者：刘克庄
词牌/韵律：沁园春

paragraphs: 辽鹤重来，不见繁华，只见凋残。
甚都无人咏，何郎诗句，也无人报，书记平安。
闾里俱非，江山略是，纵有高楼莫倚栏。
沈吟处，但萤飞草际，雁起芦间。
不辞露宿风餐。
怕万里归来双鬓斑。
算这边赢得，黑貂裘敞，那边输了，翡翠衾寒。
檄草流传，吟笺倚阁，开到琼花亦懒看。
君记取，向中州差乐，塞地无欢。